laion/Wikipedia-Exotic huggingface dataset:
הוריקן הארווי

הוריקן הארווי הוא סופה טרופית שגרמה לשיטפונות חסרי תקדים בדרום מזרח טקסס. הארווי היה ההוריקן הגדול הראשון שפקד את ארצות הברית מאז הוריקן וילמה בשנת 2005, ובכך סיים שיא של 12 שנים ללא סופות הוריקן בקטגוריה 3 או יותר בארצות הברית. זו הסערה השמינית שזכתה לשם וההוריקן השלישי ב-2017, כמו כן זהו ההוריקן הגדול הראשון של עונת ההוריקנים האטלנטית של 2017. לאחריו התפתח הוריקן אירמה. הארווי התפתח מגל טרופי לסערה טרופית ב-17 באוגוסט מזרחית לאנטילים הקטנים. הסערה חצתה את איי וינדוורד למחרת היום, עברה מדרום לברבדוס וחלפה סמוך לסנט וינסנט עם כניסתה לים הקריבי. ב-19 באוגוסט החל הארווי להיחלש בשל גזירה מתונה של הרוח[דרושה הבהרה], והידרדר לגל טרופי מצפון לקולומביה. שרידי הסופה המשיכו בכיוון צפון-מערב ברחבי הקאריביים ובחצי האי יוקטן, לפני התגברות מעל מפרץ קמפצ'ה. ב-23 באוגוסט החל הארווי להתגבר במהירות וב-24 באוגוסט התגבר לסערה טרופית, והפך לסופת הוריקן מאוחר יותר באותו יום. במהלך ה-25 באוגוסט הארווי התחזק והתעצם לקטגוריה 4, ובתוך שעות פגע ברוקפורט, טקסס בעוצמת שיא עם רוחות שנשבו במהירות 210 קמ"ש. בתוך ארבעה ימים ירדו באזורים רבים מעל 1,000 מ"מ של גשם, כאשר חלף ההוריקן מעל מזרח טקסס. עם הצטברות שיא של 1,318 מ"מ, הפך הארווי לסופה הטרופית הרטובה ביותר שנרשמה בארצות הברית. בעקבות השיטפונות נעקרו מבתיהם יותר מ-30 אלף בני אדם, והוצפו מאות אלפי בתים. הוריקן הארווי גרם לפחות 107 מקרי מוות שאושרו – אחד בגיאנה, ו-106 בארצות הברית. שיטפונות קטסטרופליים ממשיכים באזור יוסטון רבתי. מנהל הסוכנות הפדרלית לניהול מצבי חירום, ברוק לונג, הגדיר את הארווי כאסון הגרוע ביותר בהיסטוריה של טקסס, וצפה שההתאוששות תימשך שנים רבות. האומדנים המוקדמים של ההפסדים הכלכליים נעים בין 10 ל-160 מיליארד דולר. לאור הנזק שהסופה עשתה, הוחלט באפריל 2018 שלא ישתמשו יותר בשם "הארווי" לתיאור הוריקנים נוספים. מדיה וקבצים בנושא הוריקן הארווי בוויקישיתוף סוכנויות הידיעות, אזור אסון: "הארווי" הותירה אלפי קמ"ר מוצפים בטקסס, באתר nrg סוכנויות הידיעות‏, הסופה "הארווי": 35 נהרגו, יותר ממאה אלף ליטר נפט דלפו בדרום טקסס, באתר וואלה, 31 באוגוסט 2017 שירות כלכליסט, הערכות: הארווי יהיה אסון הטבע היקר בהיסטוריה, הנזק יגיע ל-160 מיליארד דולר, באתר כלכליסט, 30 באוגוסט 2017 שמות ההוריקנים הארווי, מריה, אירמה הוצאו לגמלאות רשמית, עיתון USA Today, דויל רייס, 12 באפריל 2018
אברהם פלדר

אברהם פלדר (נולד ב־30 ביולי 1947) הוא חצוצרן, מחשובי נגני הג'אז בארץ, המכונה "אגשקין". אברהם פלדר נולד בבלץ, מולדובה וגדל בצ'רנוביץ. סבו היה כנר ואברהם פלדר החל לנגן באקורדיון כשהיה בן 7. בגיל 11 הלך למרכז מוזיקה לילדים והחל לנגן בחצוצרה בתזמורת הנוער. ב־1965 החל ללמוד מתמטיקה באוניברסיטת צ'רנוביץ והיה חצוצרן ראשי בביג בנד של האוניברסיטה, שבה למד מתמטיקה. החל מ־1966 היה חצוצרן ראשי בביג בנד של מולדובה. התזמורת הרבתה להופיע ברחבי ברית המועצות. ב־1969 התגייס לצבא ושירת בהרי אורל. ב־1971, אחרי שהשתחרר מהצבא, הקים את "אקספרס", הרכב של נגנים צעירים. הלהקה זכתה במקום השני בתחרות ארצית לכישרונות צעירים. שלוש שנים אחרי שהוריו עלו לארץ, ב־1976 עלה לארץ עם אשתו ובנותיו ותחילה התגוררו בפרדס חנה. במהרה השתלב בתעשיית המוזיקה המקומית, בהקלטות של אלבומים ובהופעות בפסטיבלים ברחבי הארץ, כולל באילת ובפסטיבל הכליזמרים בצפת. הוא ניגן את פתיח החצוצרה בשיר "הפרח בגני" של זוהר ארגוב. ניגן בהרכבים שמנגנים ביג בנד ודיקסילנד ג'אז. השתתף בהקלטות של אלבומים ושירים רבים, כולל "קצת לקחת חזרה" של אריק איינשטיין, "צמר גפן מתוק (אלבום)" של שלמה גרוניך, "נתיב ייסורי" של ישי לוי, "מסגרות" של דני רובס, "מנגינת הנדודים" של מאיר בנאי, "לעשות מה שבא לי" ו"כמו סינדרלה" של שרית חדד, "משינה 2" של משינה, "מדפים" של בית הבובות, "שלום לאמונות" של מירי מסיקה, "40:06" של גידי גוב, "הסתכלי אלי" של אייל גולן, "בגלגול הזה" של שלום חנוך. בתיאטרון ניגן ב"המתלבט" של חנוך לוין. ב־1980 החל גם ללמד נגינה לדור חדש של חצוצרנים. בין השאר הוא מלמד במכללה למוזיקה ביפו. פלדר נישא לוולנטינה ב־1969 ולשניים שתי בנות. מדיה וקבצים בנושא אברהם פלדר בוויקישיתוף אברהם פלדר, באתר MusicBrainz (באנגלית) אברהם פלדר, באתר Discogs (באנגלית)
מרקו מטברה

מרקו מטברה (נולד ב-4 בפברואר 1968) הוא שחקן וזמר אסטוני. מטברה נולד בפרנו ולמד בבית הספר לתיאטרון של האקדמיה האסטונית למוזיקה. הוא עבד בתיאטרון של טאלין ושיחק בין היתר במחזות עלובי החיים, מיס סייגון, צלילי המוסיקה והמלך ואני. הוא זכה בפרס עבור הקטגוריה של שחקנים צעירים בפסטיבל התיאטרון הבינלאומי של טורון וב-1996 זכה בפרס התיאטרון האסטוני. ב-1989 הוא נהיה חבר בהרכב מוזיקלי וב-1996 הוציא שני אלבומים כדואט ביחד עם זמר נוסף. הוא הגיש מספר תוכניות טלוויזיה ובניהם את התוכנית "שרים עם כוכבים" ובנוסף הנחה את אירוויזיון 2002. הוא ביים את הגרסה המקומית בארצו למחזמר "שיקגו" ולקח חלק בדיבוב האסטוני לסרט עידן הקרח. ב-2007 הוא ביצע את האופרה "כרמן" בפסטיבל האופרה "PromFest" באותה שנה שיחק את התפקיד הראשי בסרט הביוגרפי גאורג העוסק בזמר האסטוני גאורג אוטס. ב-2008 שיחק במיני סדרה "Tuulepealne maa" העוסקת בהיסטוריה של אסטוניה מלפני מלחמת העולם השנייה. מדיה וקבצים בנושא מרקו מטברה בוויקישיתוף מרקו מטברה, במסד הנתונים הקולנועיים IMDb (באנגלית) מרקו מטברה, באתר AllMovie (באנגלית) מרקו מטברה, באתר MusicBrainz (באנגלית) מרקו מטברה, באתר Discogs (באנגלית) מרקו מטברה (אורכב 26.12.2017 בארכיון Wayback Machine) באופרה האסטונית הלאומית
אוליבר מלאקאר

אוליבר מלאקאר (נולד ב-1 ביולי 1935) הוא מנחה טלוויזיה קרואטי. מלאקאר גדל באוסייק מגיל עשר וב-1954 החל ללמוד צרפתית ואיטלקית באוניברסיטת זאגרב. ב-1957 הוא החל לעבוד כשדר ברדיו הקרואטי הלאומי, ב-1965 החל לעבוד בטלוויזיה והנחה את השעשועון הראשון בטלוויזיה היוגוסלבית. ב-1990 הנחה את האירוויזיון ומ-1993 ועד 2002 הגיש את הגרסה הקרואטית של גלגל המזל, הוא הנחה מספר פעמים גם את קדם האירוויזיון הקרואטי ומ-1986 ועד 1989 שימש כפרשן של האירוויזיון בשפה הקרואטית. Jutarnji list - Oliver Mlakar: Omiljeni televizijski voditelj, www.jutarnji.hr, ‏2006-10-04 (ב־) Mlakar, Oliver - Leksikon radija i televizije, Obljetnica HRT-a (באנגלית) אוליבר מלאקאר, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דזירה נוסבוש

דזירה נוסבוש (בצרפתית: Désirée Nosbusch; נולדה ב-1965) היא מנחת טלוויזיה ושחקנית לוקסמבורגית. נוסבוש נולדה בלוקסמבורג לאב לוקסמבורגי ואם איטלקייה. בגיל שתים-עשרה השתתפה לראשונה בתוכנית רדיו ובהמשך, החלה לשחק בטלוויזיה. לצד לוקסמבורגית דוברת נוסבוש גם גרמנית, אנגלית, צרפתית, איטלקית וספרדית. מ-1981 ועד 1984 נוסבוש למדה ב-"HB Studio", בית ספר לאומנויות הבמה בניו יורק ובין מוריה שם, ניתן למנות ויליאם היקי. ב-1998 החלה ללמוד לימודי הפקה וקולנוע באוניברסיטת דרום קליפורניה. בשנת 2003 סיימה נוסבוש את לימודיה בבימוי והפקת סרטים באוניברסיטת UCLA. נוסבוש שיחקה במספר רב של סרטי קולנוע ובין היתר, בסרטם של האחים טביאני "Good Morning Babylon". בשנת 2011 הקימה את חברת ההפקות דיל, ובשנת 2012 הופיעה בהמבורג בתיאטרון סנט פאולי ובברלין בתיאטרון am Kurfürstendamm. בשנת 2018 היא הופיעה בסדרה "Bad Banks", שעבורה הוענק לה פרס Grimme בשנת 2019. בשנת 2021 שיחקה בסרט הגרמני "וידויי ההרפתקן פליכס קרול"; עיבוד לרומן באותו שם מאת הסופר הגרמני תומאס מאן. היא הנחתה את אירוויזיון 1984 ואת טקס פרס האקדמיה האירופית לקולנוע הראשון ב-1988. ב-1984 הקליטה דואט ביחד עם הזמר פאלקו. היא נשואה בשלישית ולה שני ילדים מבעלה הראשון, הבמאי האוסטרי הראלד קלוזר. אתר האינטרנט הרשמי של דזירה נוסבוש דזירה נוסבוש, במסד הנתונים הקולנועיים IMDb (באנגלית) דזירה נוסבוש, באתר AllMovie (באנגלית) דזירה נוסבוש, במסד הנתונים הקולנועיים KinoPoisk (ברוסית) דזירה נוסבוש, באתר MusicBrainz (באנגלית) דזירה נוסבוש, באתר Discogs (באנגלית) Désirée Nosbusch, lit.COLOGNE (ארכיון) ערך זה הוא קצרמר בנושא אישים ובנושא לוקסמבורג. אתם מוזמנים לתרום לוויקיפדיה ולהרחיב אותו.
אלפא רומיאו סוג 103

אלפא רומיאו סוג 103 (באיטלקית: Alfa Romeo Tipo 103) היא מכונית קונספט, מכונית משפחתית, בתצורת סדאן, ("שלוש קופסאות"). "אב הטיפוס" תוכנן על ידי חברת אלפא רומיאו האיטלקית בשנת 1960. הפרויקט נודע כ"פרויטק 5", יוצר אב טיפוס שאופיין במנוע הנעה קדמית. בשנת 1962 בוצעו לדגם "מבחני דרך". בסופו של דבר חברת "אלפא רומיאו" החליטה לא לייצר את הדגם. הדגם היחידי שנותר מוצג ב"מוזיאון ההיסטורי של אלפא רומיאו". אלפא רומיאו 1000 אבארט ברטונה קופה מדיה וקבצים בנושא אלפא רומיאו סוג 103 בוויקישיתוף אלפא רומיאו סוג 103 Sergio Chierici, Alfa Romeo Tipo 103 prototipo (1954-1962), virtualcar.it, 26 giugno 2007.
שטפן ראב

שטפן ראב (בגרמנית: Stefan Raab; נולד ב-1966) הוא קומיקאי, מוזיקאי ומנחה טלוויזיה גרמני. ראב נולד בקלן, והחל להתפרסם ב-1993, כשהנחה תוכנית קומית בערוץ המוזיקה הגרמני "VIVA". ב-2001 החל להגיש תוכנית אירוח בטלוויזיה, ב-2006 הוא יצר את התוכנית "הבס את ראב", ב-1998 כתב את השיר ייצג את גרמניה באירוויזיון, ב-2000 בעצמו את גרמניה באירוויזיון והגיע למקום החמישי וב-2011 שימש כמנחה האירוויזיון בהפקה שנערכה בדיסלדורף, ב-2009 יצרו במוזיאון מאדאם טוסו בברלין פסל שעווה בדמותו. זכה במספר פרסים על עבודתו. בשנת 2005 הוא יזם תחרות הזמר של הבונדסוויז'ן, תחרות שנערכה במשך עשור על בסיס שנתי. אף על פי שלדבריו אינו מסוגל לקרוא תווים, למד ראב לנגן על כלים שונים כבר בשנים הראשונות. בין היתר, גיטרה, בס, מקלדת, אקורדיון, תופים וסקסופון. עם כל אחד מהכלים האלה הופיע ראב בפומבי לפחות פעם אחת. בתחילת חודש יוני 2013, פיתח ראב ראש מקלחת בשם "Doosh". ההפקה וההפצה מתבצעת בשיתוף פעולה עם חברת באטלרס. ראש המקלחת יכול לייצר סילון מים מרוכז וכן מסך רחב של מים. העובדה שראב בחר לשתף עם הציבור מעט מאוד על חייו הפרטיים, עוררה את כותב השירים פרידמן וייז לחבר שיר ששמו "חייו הפרטיים של שטפן ראב". מדיה וקבצים בנושא שטפן ראב בוויקישיתוף שטפן ראב, ברשת החברתית פייסבוק שטפן ראב, ברשת החברתית אינסטגרם TV-Entertainer : Stefan Raab bringt selbstentwickelten Duschkopf in den Handel ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פתיחת אמאר

פתיחת אמאר (המכונה גם פתיחת פריז, פתיחת המלך השיכור, או פתיחת אמוניה) היא פתיחת שחמט הפותחת במסע: פח3 פתיחה זו מכונה לעיתים פתיחת אמוניה, מפני שצורת הרישום של המסע באנגלית, Nh3 היא גם התרכובת הכימית של אמוניה. השחקן הפרסי החובב צ'ארלס אמאר שיחק פתיחה זו בשנות ה-30 של המאה ה-20 ועל שמו קרויה הפתיחה. סביר להניח שהיא קיבלה את שמה על ידי סבלי טרטקובר שהשתמש בשני השמות כדי לכנות פתיחה זו, אף על פי שסופר השחמט טים הרדינג הציע בעליצות ש-"Amar" אלו ראשי תיבות של "Absolutely mad and ridiculous". בגלל היות פתיחה זו פתיחה נדירה, היא מוגדרת A00 באנציקלופדיית פתיחות השחמט. כמו בפתיחת דורקין, לבן מפתח את הפרש שלו למשבצת שוליים בלי שתהיה לכך ממש סיבה אמיתית ומוצדקת, ופיתוח שכזה הוא די מגושם. למרות זאת, פיתוחו של הפרש בצד המלך עוזר לבצע בסופו של דבר הצרחה בצד המלך, בגלל זה 1.פח3 הוא מסע נפוץ יותר מהמסע 1.פא3. התגובה הנפוצה ביותר של שחור לפתיחה זו היא 1...ד5 שגם נותנת לשחור לתפוס את המרכז וגם פותח אלכסון לרץ שמאיים ב-2...ר:ח3, מה שיכול להרוס את מבנה הרגלים בצד המלך (וגם למנוע בכך הצרחה). לבן ישחק בדרך כלל 2.ז3 כדי למנוע זו (הוספת הגנה של הרץ על הפרש וגם הכנה לפיאנקטו), השחור ימשיך במהלך 2...ה5 ובכך יתפוס אחיזה על המרכז. ישנן מספר וריאציות מוכרות לפתיחת אמאר. הפתיחה המוכרת ביותר היא גמביט פריז. 1.פח3 ד5 2.ז3 ה5 3.ו4? ר:ח3 ר:ח3 ה:ו4. בגמביט פריז לבן מרשה לשחור לתפוס אחיזה באמצע וגם מפסיד כלים. עקב כך נחשב גמביט זה מפוקפק. הווריאציה היחידה שקיימת לגמביט פריז היא גמביט ההענקה: 5.O-O ו:ז3 6.ח:ז3. וריאציה זו שוחקה לראשונה על ידי סבלי טרטקובר במשחקו נגד אנדור לילינטל בפריז, 1933. ישנה גם תת-וריאציה מוכרת לאחר תגובת 1...ה5, שנקראת קרייזי קאט: 1.פח3 ה5 2.ו3 ד5 3.פו2. פתיחת דורקין Winter, Edward., Chess explorations : a pot-pourri from the journal Chess notes, London: Cadogan, 1996, עמ' 89
לנצ'יה אלפא

לנצ'יה אלפא (באיטלקית: Lancia Alfa) היא מכונית בסגנון מכונית עידן פליז בתצורת קבריולה, (תצורת הדגם הייתה קרויה באיטלקית "Phaeton" כפול: דגם קבריולה, 4 מושבים), שיוצרה על ידי יצרנית הרכב האיטלקית לנצ'יה בשנת 1908. הדגם "לנצ'יה אלפא" היה "הדגם הראשון של מכונית שיוצר על ידי חברת לנצ'יה. הדגם "לנצ'יה אלפא" יוצר במספר תצורות נוספות: לנדולט, לימוזינה וקופה. הדגם הוצג לראשונה בתערוכת הרכב בטורינו ב-18 בינואר 1907. מערכת ההיגוי הורכבה בצד ימין של הרכב. סך הכול יוצרו 137 יחידות. 10,000 לירה איטלקית - מחיר בסיס לדגם ערום 12,000 לירה איטלקית - דגם "Phaeton" כפול (קבריולה - 4 מושבים) (באיטלקית: "doppio phaeton") 13,500 לירה איטלקית - דגם קופה (2 מושבים) 13,750 לירה איטלקית - דגם לנדולט 14,000 לירה איטלקית - דגם לימוזינה לנצ'יה לנצ'יה גאמא 20HP לנצ'יה אלפא 1908 (Immagine (PDF), corsi.storiaindustria.it.) מדיה וקבצים בנושא לנצ'יה אלפא בוויקישיתוף Lancia by Michael Frostick, 1976. ISBN 0-901564-22-2 "לנצ'יה אלפא" autoevolution.com/cars/lancia-alpha-1907.html#aeng_lancia-alpha-1907-25
אלפרד קורטו

אלפרד דני קורטו (בצרפתית: Alfred Denis Cortot;‏ 26 בספטמבר 1877 ‒ 15 ביוני 1962), פסנתרן ומנצח צרפתי. נמנה עם המוזיקאים הפופולריים ביותר במאה ה־20, נודע לתהילה בתובנה הפיוטית שהפגין בנגינת יצירות לפסנתר בנות התקופה הרומנטית. קורטו נולד בניון, באזור דובר הצרפתית של שווייץ. הוא למד בקונסרבטואר של פריז אצל אמיל דקומב, (תלמיד של שופן, שגם מוריס ראוול למד אצלו), ואצל לואי דיאמר, וזכה בפרס ראשון בשנת 1896. הופעת הבכורה שלו הייתה בשנת 1897 בתזמורת קולון, ובה הוא היה הסולן בקונצ׳רטו השלישי של בטהובן. בין 1898 ל־1901 היה מאמן מקהלה, ובהמשך עוזר מנצח, בפסטיבל ביירוית בגרמניה, ובשנת 1902 ניצח על הצגת הבכורה הפריזאית של דמדומי האלים מאת וגנר. הוא ייסד חברת קונצרטים מתוך רצון להעלות את האופרה פרסיפל של וגנר, את המיסה סולמניס של בטהובן, הרקוויאם הגרמני של ברהמס ויצירות חדשות מאת מלחינים צרפתים. מלבד הופעותיו בקונצרטים סימפוניים בתפקיד הסולן, ניגן קורטו גם מוזיקה קאמרית ובשנת 1905 הקים את שלישיית קורטו עם ז׳אק טיבו ופבלו קזלס. השלישייה ביססה את מעמדה והייתה לשלישיית הפסנתר המובילה בתקופתה. משנת 1907 עד 1923 לימד קורטו בקונסרבטואר של פריז ועם תלמידיו שם נמנו קלרה הסקיל, דינו ליפאטי וולאדו פרלמוטר. בשנת 1919 הקים את האקול נורמל דה מוזיק (École Normale de Musique de Paris) בפריז. הקורסים בפרשנות מוזיקלית שניתנו שם היו לאגדה. אסתר הורנשטיין סמטניק הייתה בין התלמידים שלו. קורטו סייר וניגן בקונצרטים בכל רחבי העולם, ואף היה מנצח אורח בתזמורות רבות. בתקופת מלחמת העולם השנייה תמך במשטר וישי בצרפת (לדוגמה, הוא ניגן בקונצרטים שהנאצים פרשו עליהם את חסותם), ומתוך כך נחשב לפרסונה נון גראטה לאחר סיום המלחמה. יש ספק בנוגע למניעיו במעשיו אלה, אך מכל מקום נאסר עליו להופיע לפני קהל במשך שנה, ותדמיתו הציבורית בצרפת נפגעה במידה רבה. בתור פסנתרן נודע קורטו במיוחד בפרשנויותיו ליצירותיהם של פרדריק שופן ורוברט שומאן. הוא גם ערך פרטיטורות מיצירות שני המלחינים הללו – עריכות ראויות לציון בזכות הערותיו הקפדניות של קורטו בנוגע לבעיות טכניות ובענייני פרשנות. רבים רואים בו את גדול הפרשנים ליצירותיהם. היו לקורטו רגעים רבים של חוסר ריכוז ולא פעם הניח תווים שגויים בהקלטותיו, כמו פסנתרנים אחרים מפורסמים בני זמנו (למשל פישר, פדרבסקי וגריינג׳ר). זאת שלא כתלמידו, דינו ליפאטי, שהקפיד על שלמות בלא דופי. קורטו מת בלוזאן, שווייץ. קורטו היה אחד המוזיקאים הדגולים ביותר במאה ה־20 וייצג את סופה של תקופה. הוא נחשב למופת האחרון של סגנון אישי, סובייקטיבי, המבכר אינטואיציה, פרשנות ורוח אותנטית על פני טכניקה מדויקת. הקלטותיו של קורטו הן תעודות יקרות־ערך. מדיה וקבצים בנושא אלפרד קורטו בוויקישיתוף אלפרד קורטו, באתר אנציקלופדיה בריטניקה (באנגלית) אלפרד קורטו, באתר "Find a Grave" (באנגלית) אלפרד קורטו, במסד הנתונים הקולנועיים IMDb (באנגלית) אלפרד קורטו, באתר ספוטיפיי אלפרד קורטו, באתר AllMusic (באנגלית) אלפרד קורטו, באתר MusicBrainz (באנגלית) אלפרד קורטו, באתר Discogs (באנגלית)
יחסי ליכטנשטיין–צרפת

יחסי ליכטנשטיין–צרפת הם היחסים הדיפלומטיים הרשמיים שבין נסיכות ליכטנשטיין לבין הרפובליקה הצרפתית. היחסים בין שתי המדינות הם "לבביים" לפי משרד החוץ הצרפתי, אך מוגבלים עקב היותה של המדינה אחת הקטנות ביותר באירופה ובעולם כולו. בשנת 2013 ליכטנשטיין ייצאה לצרפת סחורה בשווי 300 מיליון פרנק שווייצרי סך הכל. לעומתה, צרפת ייצאה לליכטנשטיין סחורה בשווי 40 מיליון פרנק. חברות רבות שבסיסן בליכטנשטיין מעסיקות עובדים צרפתיים. מספר העובדים הצרפתיים בחברות ליכטנשטייניות הוא 2,500. הסכם לחילופי מידע בנושא מס נחתם על ידי צרפת וליכטנשטיין ב-22 בספטמבר 2009 בוואדוץ, בירת ליכטנשטיין. ההסכם נכנס לתוקף ב-19 באוגוסט 2010. France and Liechstenstein, France Diplomatie
החטיבה הטקטית של משמר הגבול

החטיבה הטקטית של משמר הגבול היא יחידת המבצעים המיוחדים של משמר הגבול במשטרת ישראל. ייעודה טיפול באירועי טרור, הפרות סדר וסיוע מבצעי למחוזות משטרת ישראל בלחימה בתופעות פשיעה חמורות. החטיבה הטקטית במג"ב כפופה פיקודית למפקד מג"ב. בשגרה, בחירום ובמבצעים ארציים החטיבה הטקטית מופעלת ע"פ אגף המבצעים והשיטור.. הכרזה על הקמת החטיבה התבצעה בינואר 2017. לאחר אימון הקמה וכניסה לפעילות מבצעית, נערך טקס חניכתה באוגוסט אותה שנה. למפקד החטיבה הראשון מונה ניצב משנה מאיר אליהו. ביוני 2020 מונה למפקד החטיבה ניצב משנה צביקה טאוב. באוקטובר 2022 מונה למפקד החטיבה ניצב משנה ירון דהן. ערך מורחב – מתקפת הפתע על ישראל (2023) בבוקר שמחת תורה ה'תשפ"ד, יום שבת, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות ירי של אלפי רקטות, חדרו כ-3,000 מחבלים לעשרות יישובים ישראליים ומתקנים צבאיים, תוך ניהול קרבות ירי נגד כוחות ביטחון דלים. החטיבה הטקטית של משמר הגבול הוזעקה לדרום בעקבות מתקפת הפתע על ישראל. בקרבות בערים שדרות ואופקים וביישובים בעוטף עזה הרגו לוחמי החטיבה 83 מחבלים. ערך מורחב – משטרת ישראל במלחמת חרבות ברזל ב-8 באוקטובר כוח של יחידת מתיל"ן מהחטיבה הטקטית של משמר הגבול פעל מול חוליית מחבלים בכביש 34 סמוך לצומת שער הנגב. הלוחמים החלו בסריקות על הציר במסגרתן זיהו רכב חשוד והחלו לבדוק אותו. במקביל נפתח ירי לעבר הלוחמים ממנו נפצע מפקד הכוח ברסיס בחזה ופונה לטיפול רפואי. הלוחמים השיבו באש וחיסלו את חוליית המחבלים. דקות ספורות אחר כך הבינו הלוחמים שחולייה נוספת של מחבלי חמאס מאיימת עליהם. לוחמי החטיבה הטקטית של מג"ב ניהלו קרב יריות שכלל סיוע של ירי מטנק והכוונה אווירית של מסוק ורחפנים עד לחיסול המחבלים. לסייע למחוזות משטרת ישראל בפעילות מבצעית ובטיפול ביעדים, לרבות טיפול בתחום הטרור ובתופעות פשיעה חמורות: אמל"ח, סמים, ירי במגזר הערבי ובמבצעים רחבי היקף. לטפל באירועי טרור, הפס"ד וסד"צ חריגים בהיקפם ובעוצמתם. לשמש כוח התערבות ארצי מיומן ללחימה בטרור, ו"מעגל שני" כמעטפת לימ"מ וליחידות חשאיות. לאסוף מודיעין בתחום הפח"ע, הסד"צ והפלילי ולהשלימו באמצעות מגוון כלי איסוף, לרבות הסתערבות ותצפיות למטרות הפללה, מעצר חשודים והכנת שטח למבצע. לבצע פעולות הרתעה לרבות שימוש באמצעים טכנולוגיים. החטיבה כוללת בין השאר: פלוגות מבצעיות לטיפול בהפרות סדר ולחימה בפשיעה. יחידת ימ"ס. יחידת מתיל"ן. יחידת הכלבנים. יחידת הניוד. יחידת הרחפנים. יחידת מודיעין. לוחמי החטיבה הטקטית של משמר הגבול במלחמת חרבות ברזל לוחמי החטיבה הטקטית בחסום בכניסה לעיר שדרות במהלך מלחמת חרבות ברזל לוחמי החטיבה הטקטית בחיפושים אחרי האסירים מכלא גלבוע לוחמי החטיבה הטקטית בעיר העתיקה בירושלים לוחם החטיבה הטקטית לוחמי החטיבה הטקטית בירושלים לוחמי הטיבה הטקטית בשדרות במלחמת חרבות ברזל "מג"ב בולט ביכולת לתת מענה מקצועי", באתר משטרת ישראל, 30 באוגוסט 2017 מג"ב משיק כוח התערבות מיוחד, באתר ערוץ 7, 30 באוגוסט 2017 הענקת דרגות ומינויים לקציני משטרה בכירים, באתר משטרת ישראל, 22 ביוני 2020 והיד עוד נטויה: 356 מחבלים חוסלו בידי שוטרי ולוחמי המשטרה, באתר עכשיו 14, 10 באוקטובר 2023 תיעוד: לוחמי מג"ב חיסלו מחבלים סמוך לצומת שער הנגב, באתר ערוץ 7, ‏9/10/23 מאיר תורג'מן, תיעוד: חילופי אש וחיסול שמונה מחבלים סמוך לצומת שער הנגב, באתר ynet, 9 באוקטובר 2023 עמיר רפפורט, מפקד מג"ב: "הלוחמות לא נופלות מהבנים באירועי אמת", באתר nrg
יחסי איטליה–מולדובה

יחסי איטליה–מולדובה הם היחסים הדיפלומטיים הרשמיים שבין הרפובליקה האיטלקית לבין רפובליקת מולדובה. איטליה הייתה אחת מהמדינות הראשונות שהכירו במולדובה ב-21 בפברואר 1992 לאחר עצמאותה מברית המועצות והפיכתה מהרפובליקה הסובייטית הסוציאליסטית המולדובנית לרפובליקה. בשנת 2014 שיבח שר החוץ האיטלקי את מולדובה על ניסיונותיה להתקרב למערב אך להשאיר את קשריה עם המזרח חזקים וחמים. איטליה מחזיקה שגרירות בקישינב, בירת מולדובה, אך שגרירה הוא שגריר תושב בוקרשט, בירת רומניה, הסמוכה למולדובה תרבותית וגאוגרפית. מדיה וקבצים בנושא יחסי איטליה–מולדובה בוויקישיתוף Italian Embassy, Chişinău Ministry of Foreign Affairs of the Republic of Moldova Italian Ministry of Foreign Affairs Diplomatic Relations (אורכב 03.03.2016 בארכיון Wayback Machine). Ministry of Foreign Affairs and European Integration of the Republic of Moldova. Moldo-Italian Bilateral Relations, Embassy of The Italian Republic in The Republic of Moldova, בדיקה אחרונה ב-31 באוגוסט 2017 "Italy's foreign minister praises Moldova", באתר יאהו, 1 בדצמבר 2014
Wide Awake in America

Wide Awake in America (בעברית: ער לגמרי באמריקה) הוא מיני-אלבום של להקת הרוק האירית U2 אשר יצא ב-10 ביוני 1985. האלבום יצא תחילה רק באמריקה הצפונית וביפן, אך המכירות שלא היו מוצלחות והוא נכנס למצעד הבריטי כסינגל מיוצא. הוא יצא בבריטניה ב-19 באוקטובר 1987. שם האלבום מגיע משורה בשיר "Bad" המופיע באלבום. "Bad" הופק על ידי הלהקה והוקלט בהופעה חיה ב-National Exhibition Centre בברמינגהאם, אנגליה ב-12 בנובמבר 1984, כחלק ממסע ההופעות של "The Unforgettable Fire". דה אדג' טעה בתו האחרון של השיר, אך U2 החליטה להשתמש בגרסה בכל מקרה והטעות תוקנה בשלב המיקס. "A Sort of Homecoming" מופיע בגרסה חיה שהוקלטה בארנה של ומבלי בלונדון, אנגליה ב-15 בנובמבר 1984. השיר הופק על ידי טוני ויסקונטי והוקלט במהלך בדיקת סאונד לפני ההופעה. רעש הקהל הוסף לאחר מכן באולפני "Good Earth". "The Three Sunrises" הופק על ידי הלהקה, בריאן אינו ודניאל לנואה. השיר מופיע גם במהדורה המוגבלת של "The Best of 1980–1990" אשר יצאה ב-1998. "Love Comes Tumbling" הופק על ידי הלהקה וגרסה מעט שונה שלו מופיעה גם היא ב-"The Best of 1980–1990". כל השירים חוץ מ-"Bad" הופיעו לראשונה בסינגל של "The Unforgettable Fire" אשר יצא באפריל 1985. הגרסה של "A Sort of Homecoming" שונה קצת מהגרסה בסינגל. כל השירים נכתבו והולחנו על ידי U2.  מצעדי אלבומים מצעדי שירים בונו - שירה דה אדג' - גיטרה, קלידים, קולות רקע אדם קלייטון -גיטרה בס לארי מולן ג'וניור - תופים אתר האינטרנט הרשמי של Wide Awake in America (באנגלית) מידע על האלבום Wide Awake in America באתר MusicBrainz מידע על האלבום Wide Awake in America באתר AllMusic האלבום Wide Awake in America באתר Discogs האלבום Wide Awake in America באתר יוטיוב סטיבן תומאס ארלוויין, [1], 31 באוגוסט 2017 רוברט כריסטגאו, [2], וילג' ווייס, 5 בפברואר 1985 Canadian Recording Industry Association (CRIA): Certification Results, ‏2007-10-15 everyHit.com - UK Top 40 Chart Archive, British Singles & Album Charts, everyhit.com "Gold & Platinum - RIAA". RIAA (באנגלית אמריקאית). נבדק ב-2017-08-31.
אינואיטים גרינלנדים

אינואיטים גרינלנדים (בגרינלנדית: kalaallit) הם העם הילידי של גרינלנד. נכון לשנת 2012, כ-89% מאוכלוסיית גרינלנד (51,349 איש) הם אינואיטים גרינלנדים. מבחינה אתנוגרפית, הם מורכבים משלוש קבוצות עיקריות: הכלשיט של מערב גרינלנד, אשר דוברים כלשיסוט – 44,000–50,000 איש; הטונומיט של טונו (מזרח גרינלנד), אשר דוברים טונומיט אוראסיאט (ידועה גם כטונומיסוט) – 3,000 איש; האינוגואיט של צפון גרינלנד, המדברים אינוכטון – 800 איש. מטבח האינואיטים מבוסס בעיקר על יונקים ימיים, התבשיל המסורתי הוא סואסאט. מדיה וקבצים בנושא אינואיטים גרינלנדים בוויקישיתוף ״דני ענק״ - סיפורו של פטר פרויקן והאינואיטים בפודקאסט ״מינהר הזמן״, ״כאן״, תאגיד השידור הישראלי ערך זה הוא קצרמר בנושא קבוצות אתניות ובנושא גרינלנדים. אתם מוזמנים לתרום לוויקיפדיה ולהרחיב אותו.
קתרין סיאצ'וקה

קתרין סיאצ'וקה (בספרדית: Catherine Siachoque, נולדה ב-21 בינואר 1972) היא שחקנית ודוגמנית קולומביאנית הידועה בשל תפקידיה בטלנובלות רבות. קתרין סיאצ'וקה נולדה בקולומביה לפליקס סיאצ'וקה וולנטה ג'נט. היא שיחקה בטלנובלות רבות של טלמונדו כמו  Pecados Ajenos ("חטאים קטנים"),  "עמק התשוקות", Venganza ("נקמה"), אלמד אותך לאהוב ,Amantes del desierto (אוהבי המדבר). למרות שהיא גלמה לרוב דמויות של נבליות היא הייתה לאחת מחביבות הקהל. בשנת 2010 גילמה את הנבלית בסדרה "איפה אליסיה". בשנים 2011 -2012 שיחקה בסדרה "הבית הסמוך" לצד בילה מיגל ורנו. בשנת 2014 גילמה את הנבלית בטלנובלה "מלכת הלבבות" לצד פאולה נונייס, אאוחניו סייר, לאורה פלורס וחואן סולר. בשנת 2024 שיחקה סיאצ'וקה בסדרת הקומדיה המקסיקנית "Consuelo" בדמותה של אולגה. מדיה וקבצים בנושא קתרין סיאצ'וקה בוויקישיתוף קתרין סיאצ'וקה, ברשת החברתית אקס (טוויטר) קתרין סיאצ'וקה, במסד הנתונים הקולנועיים IMDb (באנגלית) קתרין סיאצ'וקה, במסד הנתונים הקולנועיים KinoPoisk (ברוסית)
תחנת ארלוזורוב

תחנת ארלוזורוב היא תחנת רכבת קלה תת-קרקעית בקרבת רחוב ארלוזורוב שבתל אביב-יפו, כחלק מהקו האדום של הדנקל. התחנה נפתחה ב-18 באוגוסט 2023, עם פתיחת תחנות הקו האדום. התחנה נמצאת בעומק של 30 מטרים וכוללת קומת כרטוס וקומת רציפים. רוחב רציפי התחנה 10 מטרים. הודות לסמיכות התחנה למסוף 2000 ולתחנת הרכבת תל אביב סבידור מרכז, התחנה צפויה להיות התחנה העמוסה ביותר בקו האדום במבחינת מספר הנוסעים המשתמשים בה, אשר עשוי להגיע לכ-66,000 נוסעים ביום בממוצע. בנוסף, התחנה ממוקמת בסמוך לתחנת הקצה של הקו הסגול במסוף 2000, כך שיתאפשר במקום מעבר בין הקווים. לחצו כדי להקטין חזרה לחצו להגדלה במאי 2015 זכו ביחד חברת סולל בונה וחברת CRTG (אנ') הסינית במכרז לבניית המנהרות והתחנות בחלק המערבי של הקו האדום הכולל גם את תחנת ארלוזורוב. העבודות לצורך בניית התחנה החלו ב-4 בספטמבר 2015. האזור שבו נבנתה התחנה נמצא מעל רחוב על פרשת דרכים. לצורך כך, במהלך העבודות על בניית התחנה, נסלל כביש חלופי עוקף למכוניות ולהולכי רגל דרך גן וולובלסקי-קרני. מראה מבחוץ של הכניסה לתחנת ארלוזרוב כניסה B. ברקע מגדלי הצעירים, מגדל רסיטל ובניינים נוספים. קומת הכרטוס רכבת נכנסת לרציף מספר 2 של תחנת ארלוזורוב של הרכבת הקלה בתל אביב קומת הרציפים רכבת נכנסת לרציף מספר 1 מדיה וקבצים בנושא תחנת ארלוזורוב בוויקישיתוף אתר האינטרנט הרשמי של תחנת ארלוזורוב נתונים הנדסיים של תחנת ארלוזורוב, באתר נת"ע - נתיבי תחבורה עירוניים. הדי כהן, ‏אריסון והסינים יכרו מנהרות הרכבת בת"א ב-2.9 מיליארד ש', באתר גלובס, 19 במאי 2015 נועם דביר, הסיוט של תושבי גבעתיים: מתחילות העבודות על תחנת ארלוזורוב של הרכבת הקלה, באתר ynet, 30 באוגוסט 2015